als_Latn dik_Latn sag_Latn
Publikimet e Fundit
- Tiranës i shtohen 13 mijë metra katrorë gjelbërim
- Raporti i OKB: Shqiptarët më të dëshpëruarit në rajon
- Zogu i Ramës u hoqi ndihmën ekonomike 20 mijë familjeve
- Deri në 2013 u rikthyen 133 mijë emigrantë, për dy vjet ikën 56 mijë
- Investimet, 42% më të ulta se në 2013-ën
- I paligjshëm sekuestrimi i banesave
Bashkimi Evropian ritheksoi sot se, nuk njeh aneksimin e Krimesë nga Rusia vitin e kaluar dhe shprehu shqetësim rreth situatës së të drejtës së njeriut në gadishullin e Krimesë. Shefja e Politikës së Jashtme të BE-së, Federica Mogherini e quajti aneksimin shkelje të ligjit ndërkombëtar në një deklaratë sot dhe shtoi se BE-ja është gjithashtu e shqetësuar rreth fuqizimit ushtarak në rajon. Ndërkohë, Presidenti ukrainas Petro Poroshenko zhvilloi bisedime sot në Berlin me Kancelaren gjermane Angela Merkel, ndërsa po kërkon ndihmë ushtarake për t'i dhënë fund rebelimit pro-rus.
Dje, u mbush plot një vit që kur Krimea iu bashkua zyrtarisht Federatës Ruse. Megjithëse disa banorë e kanë pranuar realitetin e ri, ka të tjerë që ende nuk kanë hequr dorë nga beteja për pavarësi. Perëndimi nuk e njeh aneksimin e Krimesë nga Rusia. Në rrugët e Sevastopolit, reagimet për aneksimin janë të ndryshme. Ka plot njerëz që shprehen mirënjohës që nuk plasi lufta, por përmendin problemet e shumta ekonomike, si papunësinë e thellë.
Pensionisti Vladimir Kondrashov thotë se, kalimi nën administrimin rus ka qenë i vështirë për shumë njerëz:
“Ka shumë gjëra të paqarta. Njerëzit nuk ishin të përgatitur për kalimin e menjëhershëm nën ligjet ruse. Ata nuk i kuptojnë shumë gjëra. Periudha e tranzicionit duhet zgjatur”.
Gjendja pritet të keqësohet edhe më tej, si rezultat i sanksioneve që kanë vënë Shtetet e Bashkuara dhe Bashkimi Evropian, të cilat pritet të shkaktojnë rritje të çmimeve dhe mungesa në produktet e konsumit.
Por drejtori i zyrës së Moskës për Institutin Carnegie, Dmitry Trenin thotë se, megjithë vështirësitë që sjellin sanksionet për banorët lokalë, ato konsolidojnë mbështetjen e popullatës për Presidentin rus Vladimir Putin:
“Mendoj se zhvillimet në Kiev, triumfi i lëvizjes Maidan, të gjitha këto e gjetën të papërgatitur Presidentin Putin. Arritja e marrëveshjes së 21 shkurtit ishte një e papritur tjetër. Pra, kur u gjend i papërgatitur, Putini u vu përballë provës për veprim dhe ai u hodh në veprim”.
Por, kundërshtarët e aneksimit të Krimesë thonë se nuk do ta ndalin luftën për pavarësi. Për ata që shprehin simpati për Kievin, mund të ketë probleme, përfshirë edhe arrestime. Aneksimi u realizua pas një referendumi të organizuar me ngut, ku shumica e banorëve mbështetën bashkimin me Rusinë.
Ukraina dhe Perëndimi e hodhën poshtë votimin që u zhvillua dy javë, pasi trupat ruse morën nën kontroll Krimenë.
Video - Momenti i ekzekutimit te biznesmenit Santo
Kerko Lajme
Parashikimi motit
54°
12°
°F | °C
Cloudy
Humidity: 98%
0 mph
Sat
46 | 71
7 | 21
Sun
50 | 75
10 | 23
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk unk dan_Latn dzo_Tibt slk_Latn eng_Latn ayr_Latn unk unk hau_Latn unk unk